
Fruit of Care - ahol egy társadalmi cél találkozik az üzleti logikával

Dolgozatunkban az egyik legsikeresebb magyar társadalmi vállalkozásról, a Fruit of Care-ről készítünk egy részletes elemzést, két munkatárssal készült interjú segítségével. Megvizsgáljuk, hogy a szervezet milyen fejlődési szakaszokon ment végig az elmúlt években, és kiemeljük, hogy milyen alapvető képességekre van szüksége egy társadalmi vállalkozónak a siker eléréséhez. Feltérképezzük a Fruit of Care partneri kapcsolatait, és rávilágítunk néhány, a védett műhelyekkel való kapcsolat sajátosságára, valamint végigvesszük az értékesítési csatornákat, kiemelve azok előnyeit és a felmerülő kihívásokat. Részletesen elemezzük a NESsT mint támogató szerv jelentőségét a Fruit of Care fejlődésében, majd megadunk néhány jövőbeli irányt, ami az elkövetkező években várható. Dolgozatunkat pár javaslattal zárjuk, amelyek hasznosak lehetnek egy születő magyar társadalmi vállalkozás számára.



